

Αριθμ.Πρωτ. 150 Αθήνα 12/9/2013

**ΑΠΟΦΑΣΗ ΑΝΟΙΧΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 12/9/2013**

Το Δ.Σ. της Δ.Ο.Ε, στη σημερινή του **ανοιχτή συνεδρίαση** που πραγματοποιήθηκε, κατά τη διάρκεια της Ολομέλειας Προέδρων των Συλλόγων Εκπαιδευτικών Π.Ε. και αφού έλαβε υπόψη του τις αποφάσεις και τις απόψεις που κατατέθηκαν αποφάσισε τα παρακάτω:

* **Πραγματοποίηση παραστάσεων διαμαρτυρίας στις Περιφερειακές Διευθύνσεις και στις Δ/νσεις Εκπαίδευσης Π.Ε.,** την Παρασκευή 13/9/2013, ενάντια στις απαράδεκτες και αντιεκπαιδευτικές μεθοδεύσεις του ΥΠΑΙΘ που οδηγούν στη διάλυση του ολοήμερου σχολείου και μετατρέπουν χιλιάδες εκπ/κούς σε “πλεονάζον”, ευέλικτο προσωπικό σε κατάσταση κινητικότητας.
* Τη Δευτέρα 16/9/13, πρώτη μέρα των κινητοποιήσεων της ΟΛΜΕ, **κήρυξη τρίωρης στάσης εργασίας** για τη διευκόλυνση της συμμετοχής των συναδέλφων στα συλλαλητήρια που θα πραγματοποιηθούν (κεντρικό συλλαλητήριο ΟΛΜΕ, Αθήνα, 12.00).
* Τη στήριξη και διεύρυνση των δράσεων που είχε αποφασίσει το Δ.Σ. από τις 2/9/2013 με κέντρο την πανυπαλληλική **48ωρη απεργία στις 18 και 19 Σεπτεμβρίου.**
* Το πρωί της 19ης Σεπτεμβρίου, 2η ημέρα της απεργίας, **πραγματοποίηση Γενικών Συνελεύσεων** των Συλλόγων Εκπ/κων Π.Ε. για να αποφασισθεί κλιμάκωση των κινητοποιήσεων (οι αποφάσεις θα σταλούν στο email ή στο φαξ της Δ.Ο.Ε. ώστε να γίνει εκτίμηση για τη συνέχεια).

**ΟΛΟΙ ΜΑΖΙ ΣΤΙΣ ΑΓΩΝΙΣΤΙΚΕΣ ΚΙΝΗΤΟΠΟΙΗΣΕΙΣ ΕΝΑΝΤΙΑ ΣΤΗ ΔΙΑΛΥΣΗ ΤΟΥ ΔΗΜΟΣΙΟΥ ΔΩΡΕΑΝ ΣΧΟΛΕΙΟΥ**

Ο Πρόεδρος Ο Γενικός Γραμματέας

Χαράλαμπος Κόκκινος Θανάσης Κικινής